C 99/112
LT
Europos Sąjungos oficialusis leidinys
2022 3 1
2021 m. liepos 7 d., trečiadienis
42 straipsnio 7 dalies ir Šiaurės Atlanto sutarties 5 straipsnio, kuriais atitinkamai nustatomas aiškus ES ir NATO įsipareigojimas siekti solidarumo ir saugumo, kartu atsižvelgiant į tai, kad turėtų būti visapusiškai gerbiamas abiejų organizacijų savarankiškas sprendimų priėmimas;
14. palankiai vertina tai, kad 2021 m. birželio 14 d. NATO aukščiausiojo lygio susitikimo galutiniame komunikate teigiamai kalbama apie ES ir NATO bendradarbiavimą; vis dėlto mano, kad reikia dėti gerokai daugiau pastangų siekiant plėtoti ES ir NATO bendradarbiavimą ir sukurti tikrą strateginę partnerystę; pabrėžia, kad ES yra NATO partnerė ir kad ES ir NATO bendradarbiavimas vienas kitą sustiprina ir grindžiamas sutartais pagrindiniais skaidrumo, abipusiškumo, įtraukties, abiejų organizacijų sprendimų priėmimo autonomiškumo principais; pabrėžia, kad nuoseklių, vienas kitą papildančių ir sąveikių gynybos pajėgumų plėtojimas yra labai svarbus siekiant padidinti euroatlantinės erdvės saugumą laikantis vieno pajėgų rezervo principo; pakartoja, kad Europos pajėgumas veikti partnerystės pagrindu arba savarankiškai yra labai svarbus siekiant papildomumo ir siekiant prisidėti prie pagrindinių NATO užduočių vykdymo, taip pat stiprinti konfliktų prevenciją, taigi ir viso Europos žemyno saugumą;
15. laikosi nuomonės, kad ES ir NATO bendradarbiavimo ateitis turėtų būti grindžiama patirtimi ir įgytomis žiniomis tiek iš unikalios ES ekspertizės civilinio krizių valdymo ir gebėjimų stiprinimo srityje, visų pirma pasitelkiant Civilinių operacijų planavimo ir vykdymo pajėgumus, tiek pasitelkiant karinių krizių valdymo ekspertines žinias naudojant Karinių misijų planavimo ir vykdymo pajėgumus, ir bendrą 37 karinių operacijų, įgyvendintų šioje srityje nuo 2003 m., patirtį, papildant ją pagalba, teikiama šalių partnerių kariniams veikėjams įgyvendinant iniciatyvą „Pajėgumų stiprinimas remiant saugumą ir vystymąsi“ ir Afrikos taikos priemonę, kuri buvo integruota į Europos taikos priemonę;
16. palankiai vertina aiškias 2021 m. birželio 14 d. NATO aukščiausiojo lygio susitikimo komunikato dėl atsparumo svarbos formuluotes; pabrėžia, kad tiek ES, tiek NATO turėtų stiprinti bendradarbiavimą ir veiksmingiau koordinuoti jį esminėje atsparumo srityje, ir pabrėžia ES siekį suformuluoti veiksmingą požiūrį į įvairių civilinių ir karinių atsparumo aspektų stiprinimą, be kita ko, ypatingos svarbos infrastruktūros apsaugos srityje, pavyzdžiui, transporto, energetikos ir IT sektoriuose, taip pat pabrėžia ES, kaip vienos iš pagrindinių veikėjų kovojant su dezinformacija ir melagingomis naujienomis, vaidmenį;
17. palankiai vertina teigiamą 2021 m. gegužės 6 d.
Tarybos sprendimą suteikti įgaliojimus karinio mobilumo projektą koordinuojantiems Nyderlandams reaguojant į JAV, Kanados ir Norvegijos prašymus pakviesti šias šalis dalyvauti PESCO karinio mobilumo projekte; pabrėžia, kad šis jų dalyvavimas bus svarbus žingsnis į priekį siekiant didesnės atitinkamų ES ir NATO pajėgumų plėtojimo pastangų darnos ir bus konkretus atnaujintos transatlantinės partnerystės pavyzdys; primena, kad išskirtinis trečiųjų šalių dalyvavimas PESCO projektuose, jei tai nekenkia tikslui skatinti ES BSGP ir atitinka sutartas politines, materialines ir teisines sąlygas, gali būti Sąjungos strateginis interesas, ypač jei jos teikia technines ekspertines žinias ar papildomus pajėgumus; mano, kad tai ypač pasakytina apie strategines partneres, pvz., NATO sąjungininkes, Vakarų Balkanų šalis ir Rytų partnerystės nares; primena savo poziciją, kad trečiųjų šalių dalyvavimas gali būti tik išimtinis, dėl jo sprendžiant kiekvienu konkrečiu atveju ir kad tam reikia ES valstybių narių kvietimo, ir pabrėžia, kad toks dalyvavimas turėtų suteikti pridėtinės vertės ir prisidėti prie BSGP stiprinimo; taip pat primena, kad trečiųjų šalių dalyvavimas turi atitikti tam tikras Sprendime (BUSP) 2020/1639 nustatytas taisykles;
18. pabrėžia transatlantinio bendradarbiavimo svarbą įvairiais tarptautiniais klausimais, kaip antai klimato kaita, reagavimas į pandemiją, naujos perversminės technologijos, dirbtinis intelektas, kibernetinis saugumas, kova su terorizmu, įskaitant džihadistų ir valstybės remiamą terorizmą, energetika, jūrų saugumas ir atsparumas, taip pat kosminės erdvės srityje;
19. pripažįsta svarbų ES ir NATO bendradarbiavimą Vakarų Balkanuose, pavyzdžiui, ES teisinės valstybės misijos Kosove (EULEX) ir Kosovo pajėgų (KFOR) bendradarbiavimą; reiškia pagarbą operacijai EUFOR ALTHEA, kurios operacijų štabas yra Vyriausioje sąjungininkų pajėgų Europoje vadavietėje (SHAPE) pagal „Berlin Plus“ susitarimus su NATO, kuri pagal šiuos susitarimus prisideda prie saugios ir patikimos aplinkos Bosnijoje ir Hercegovinoje nuo tada, kai 2004 m. perėmė veiklą iš NATO stabilizavimo pajėgų (SFOR); pažymi, kad šių misijų metu įgyta patirtis ir žinios yra svarbios užtikrinant, kad visas dabartinis ir būsimas ES ir NATO bendradarbiavimas atneštų taiką, saugumą ir stabilumą į paveiktus regionus, remiant ir